**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O POSKYTNUTÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva – CTO a Ing. Michal Halomi, člen predstavenstva – CIO, kontaktná osoba pre technické veci: Ing. Katarína Behúňová, telefón: +421 (0)2 5950 1462, + 421 911 300 162, e-mail: [behunova.katarina@dpb.sk](mailto:margetinova.zuzana@dpb.sk), kontaktná osoba pre zmluvné veci: JUDr. Alexandra Horvat, telefón: +421 (0)2 5950 1254, e-mail: [horvat.alexandra@dpb.sk](mailto:horvat.alexandra@dpb.sk) (ďalej len „**Objednávateľ**”) na jednej strane;
2. **[doplniť]**, spoločnosť založená a existujúca podľa práva Slovenskej republiky, so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie služby – zabezpečenie výkonu stavebno-technického dozoru v rámci projektu Modernizácia údržbovej základne DPB, a.s. – 3. etapa, depo Jurajov dvor, za účelom čoho realizoval zákazku označenú interným číslom CP 37/2023 v zmysle internej smernice č. ER 97/2017 o obstarávaní v podmienkach DPB, a.s. na predmet zákazky „**Modernizácia údržbovej základne – 3. etapa, depo Jurajov dvor – Etapa 1 a Etapa 2 – Stavebno-technický dozor\_ CP 37/2023**“;
2. Poskytovateľ je úspešným uchádzačom realizovanej zákazky označenej interným číslom CP 37/2023 na predmet zákazky „**Modernizácia údržbovej základne – 3. etapa, depo Jurajov dvor – Etapa 1 a Etapa 2 – Stavebno-technický dozor\_ CP 37/2023**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:

1. **Služba** znamená poskytnutie stavebno-technického dozoru a s tým spojených služieb za podmienok ustanovených v Zmluve a bližšie špecifikovaných v Prílohe 1 Zmluvy;
2. **Cena za Službu** znamená celková cena za Službu vo výške [**doplniť**] **EUR** (slovom: [doplniť] eur) bez DPH, pričom cenová kalkulácia je súčasťou Zmluvy ako Príloha 2 Zmluvy;
3. **Odplata** znamená odmena za časť Služby vykonaná v súlade so Zmluvou a s objednávkou podľa článku 2 bod 2.2 Zmluvy, pričom Odplata pre konkrétne časti Služby je bližšie špecifikovaná v Prílohe 2 Zmluvy;
4. **Banková záruka** znamená jednostranné písomné vyhlásenie banky alebo inej finančnej inštitúcie, vo forme a s obsahom akceptovateľným pre Objednávateľa, v ktorej sa banka alebo iná finančná inštitúcia neodvolateľne a zriekajúc sa všetkých práv, námietok a obrany vyplývajúcich zo záväzkových vzťahov založených Zmluvou, zaväzuje uspokojiť Objednávateľa vo výške 10 % z celkovej výšky Ceny za Službu bez DPH v prospech bankového účtu Objednávateľa uvedeného v záhlaví Zmluvy, ak za podmienok stanovených Zmluvou vznikne Poskytovateľovi povinnosť vrátiť finančné prostriedky Objednávateľovi;
5. **Stavba** znamená stavba Modernizácia údržbovej základne DPB, a. s. – 3. etapa, vozovňa Jurajov dvor;
6. **Zmluva** **o dielo** znamená zmluva o dielo na stavebné práce uzatvorená podľa § 536 a nasl. zákona č. 513/1991 Zb. Obchodný zákonník na základe výsledku verejnej súťaže s názvom Modernizácia údržbovej základne – 3. etapa, vozovňa Jurajov dvor – stavebné práce, ktorej oznámenie o vyhlásení verejnej súťaže bolo zverejnené dňa 19.12.2022 vo Vestníku verejného obstarávania vedeného Úradom pre verejné obstarávanie č. 267/2022 pod zn. 50546 – MSP a dňa 16.12.2022 na Úrade pre vydávanie publikácií Európskej únie č. 2022/S 243-697003;
7. **Kľúčový odborník** znamená osoby, prostredníctvom ktorých preukazoval Poskytovateľ splnenie podmienok účasti a požiadaviek na predmet zákazky, a ktoré sú uvedené v Prílohe 4 Zmluvy;
8. **Miesto plnenia** znamenápriestory Poskytovateľa na adrese: vozovňa Jurajov dvor na adrese Vajnorská 124 v Bratislave, pokiaľ sa Zmluvné strany nedohodnú inak;
9. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
10. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
11. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

1. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
2. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytnutím časti Služby, pričom zoznam Subdodávateľov je uvedený v Prílohe 3 Zmluvy;
3. **Zmluvná strana** znamená Objednávateľ a/alebo Poskytovateľ; a
4. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
   1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
   2. V Zmluve, ak z kontextu nevyplýva iný zámer,
      1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
      2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
      3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
      4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
      5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

## PREDMET ZMLUVY

1. Predmetom Zmluvy je záväzok:
2. Poskytovateľa poskytnúť Objednávateľovi Službu; a
3. Objednávateľa zaplatiť Poskytovateľovi Cenu za Službu;

a to za podmienok stanovených Zmluvou.

1. Poskytnutie Služby bude uskutočnené na základe písomných objednávok podľa potrieb Objednávateľa. Takto vystavená objednávka bude podkladom pre fakturáciu Odplaty podľa článku 4 Zmluvy. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Zadanie objednávky je výlučným právom Objednávateľa a Poskytovateľ nemá nárok domáhať sa zadania objednávky zo strany Objednávateľa.
3. Obchodovateľný finančný objem počas účinnosti Zmluvy je v celkovej výške [**doplniť**] **EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
4. Zmluvné strany sa zaväzujú, že počas poskytovania Služby budú navzájom spolupracovať a vyvinú súčinnosť potrebnú na to, aby bola Služba poskytnutá za podmienok stanovených Zmluvou.

## PODMIENKY POSKYTOVANIA SLUŽIEB

* 1. Poskytovateľ sa zaväzuje Objednávateľovi poskytnúť Službu počas lehoty výstavby podľa Zmluvy o dielo až po vydanie Preberacieho protokolu pre Dielo a 3 mesiace po uplynutí lehoty výstavby Stavby.
  2. Poskytovateľ začne poskytovať Službu dňom protokolárneho prevzatia agendy od interného dozoru Objednávateľa podľa tohto článku bod 3.7 Zmluvy.
  3. K zmene času plnenia Zmluvy počas platnosti Zmluvy môže prísť v prípade:

1. vyššej moci (neočakávané prírodné a iné javy);
2. nevykonania niektorých častí predmetu Zmluvy spočívajúcich v povinnostiach Poskytovateľa;
3. nevykonania niektorých častí predmetu Zmluvy o dielo na stavebné práce uvedených v ocenenom výkaze výmer zo strany Zhotoviteľa Stavby, ak sa tieto ukážu v priebehu plnenia Zmluvy o dielo na stavebné práce ako nepotrebné, a ktoré majú za následok zúženie predmetu Zmluvy alebo nevykonanie niektorých častí predmetu Zmluvy alebo skrátenie lehoty výstavby Stavby;
4. skrátenia lehoty výstavby Stavby;
5. vydania príkazov a zákazov vládnych alebo miestnych správnych orgánov, ak neboli vyvolané situáciou u Poskytovateľa.
   1. Skrátený čas plnenia sa určí podľa dĺžky preukázaného skrátenia.
   2. Poskytovateľ sa zaväzuje poskytnúť Službu v súlade s Prílohou 1 Zmluvy a so Zmluvou o dielo a v Mieste plnenia.
   3. Poskytovateľ sa zaväzuje poskytnúť Objednávateľovi Službu vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, na požadovanej odbornej úrovni a v súlade s príslušnými osobitnými predpismi a slovenskými technickými normami. Poskytovateľ sa zaväzuje poskytovať Služby prostredníctvom kľúčových odborníkov.
   4. Do uzatvorenia Zmluvy vykonáva činnosť stavebného dozoru na Stavbe interný technický dozor Objednávateľa. Po podpise Zmluvy interný stavebný dozor Objednávateľa bezodkladne odovzdá Kľúčovému odborníkovi č. 1 dokumentáciu, podklady a poskytne všetky informácie súvisiace so Stavbou a výkonom stavebného dozoru počas lehoty výstavby do podpisu Zmluvy.
   5. Poskytovateľ okrem povinností v Prílohe 1 Zmluvy je povinný:
6. dodržiavať všeobecne záväzné právne a ostatné predpisy na zaistenie bezpečnosti a ochrany zdravia pri práci súvisiace s poskytnutím Služby na Stavbe, ako aj interné predpisy a smernice Objednávateľa a dodržiavať určené technologické a pracovné postupy, s ktorými musia byť Kľúčoví odborníci riadne, preukázateľne oboznámení (s overením znalostí) a zaviazať k tomu v prípade potreby aj iné osoby;
7. písomne požiadať Objednávateľa o povolenie vstupu pre kľúčových odborníkov, ktorí budú poskytovať Službu na Stavbe;
8. písomne požiadať Objednávateľa o povolenie vjazdu vozidiel s uvedením typu, štátnej poznávacej značky vozidla a účelu vjazdu vozidla (napr. organizačná a kontrolná činnosť a pod.);
9. poskytovať Službu tak, aby neohrozoval ostatných účastníkov Stavby;
10. pre kľúčových odborníkov nachádzajúcich sa v prevádzkovom priestore Stavby zabezpečiť príslušný výstražný odev;
11. zabezpečiť nepožívanie alkoholických nápojov a iných omamných, resp. psychotropných látok v pracovnej dobe a zabezpečiť také opatrenia, ktoré vedú k ich zamedzeniu;
12. zdržiavať sa iba na určenom pracovisku a pohybovať sa len v určených priestoroch;
13. dodržiavať zásady bezpečného správania sa na stavenisku – pracovisku a v rámci možností udržiavať tam poriadok a čistotu.
    1. Poskytovateľ zabezpečí na vlastné náklady potrebné priestory, vybavenie a zariadenie pre efektívne poskytnutie Služby, najmä dostatočné administratívne a kancelárske priestory a vybavenie, sekretárske, tlmočnícke služby a ostatné potreby potrebné pre plnohodnotné plnenie predmetu Zmluvy.
    2. Poskytovateľ je povinný dodržiavať pokyny vydané zástupcom Objednávateľa.
    3. Poskytovateľ bezplatne poskytne kedykoľvek Objednávateľovi akékoľvek informácie vzťahujúce sa na Zmluvu a Stavbu, ktoré bude od neho požadovať.
    4. Poskytovateľ sa zaväzuje bezplatne poskytovať konzultácie a odovzdávať skúsenosti Objednávateľovi, v oblastiach ako sú napr. riadenie a administrácia Zmluvy a Zmluvy o dielo na stavebné práce, manažment rizík, a pod.
    5. Objednávateľ poskytne Poskytovateľovi Zmluvu, kópiu Zmluvy o dielo, dokumentáciu pre stavebné povolenie elektronicky vrátane právoplatných stavebných povolení, všetky dokumenty potrebné pre plnenie Zmluvy a zabezpečí mu nevyhnutú súčinnosť potrebnú na riadne poskytovanie Služieb.
    6. Poskytovateľ sa zaväzuje strpieť výkon kontroly Objednávateľa súvisiacej s realizáciou predmetu Zmluvy kedykoľvek počas účinnosti Zmluvy, a to oprávnenými zástupcami Objednávateľa, a poskytnúť im všetku potrebnú súčinnosť.
    7. Poskytovateľ je zodpovedný za presnosť, správnosť, pravdivosť a úplnosť všetkých informácií poskytovaných Objednávateľovi.
    8. Poskytovateľ je povinný poskytovať Služby tak, aby nedošlo k poškodeniu zdravia vlastných pracovníkov ani tretích osôb a poškodeniu majetku. Poskytovateľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na Mieste plnenia a za dodržiavanie predpisov požiarnej ochrany.
    9. Poskytovateľ je povinný archivovať úplné, presné a systematické záznamy, evidenciu a iné dokumenty o plnení Zmluvy po dobu piatich rokov odo dňa ukončenia Zmluvy. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č. 1083/2006 o čas trvania týchto skutočností. Neuchovávanie týchto dokumentov je porušením Zmluvy a oprávňuje Objednávateľa uplatňovať si zmluvnú pokutu podľa článku 9 bod 9.2 Zmluvy, prípadne aj od Zmluvy odstúpiť.

## CENA ZA SLUŽBY A PLATOBNÉ PODMIENKY

1. Obchodovateľný finančný objem počas účinnosti Zmluvy je v celkovej výške Ceny za Službu. Uvedený finančný objem je predpokladaný a Objednávateľ nie je povinný ho vyčerpať. Výška jednotlivých Odplát je uvedená v Prílohe 2 Zmluvy, pričom tieto sú konečné a počas účinnosti Zmluvy nemenné smerom nahor. Pri DPH sa bude postupovať podľa osobitných predpisov.
2. Odplata je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom okrem nákladov na mzdy kľúčových odborníkov zahŕňa aj:

1. administratívne náklady spojené s poskytnutím Služby prostredníctvom Kľúčových odborníkov a odborníkov, ako sú napríklad náklady na premiestnenie a repatriáciu, náklady na dopravu do/z Miesta plnenia, ubytovanie, dávky pri vysťahovaní a iné pôžitky spojené s pracovným pomerom, ktoré Poskytovateľ kľúčovým odborníkom a odborníkom uzná;
2. úhradu akýchkoľvek výdavkov na komunikáciu (telefón, fax, e-mail, internet, atď.);
3. akékoľvek náklady vzniknuté tlačou a reprodukciou dokumentov;
4. náklady na potrebné priestory, vybavenie a zariadenie, najmä dostatočné administratívne a kancelárske priestory a vybavenie vrátane kancelárskeho zariadenia (počítače, potrebný software, tlačiarne, kopírovacie stroje, telefónny aparát, fax, atď.);
5. maržu pokrývajúcu režijné náklady Poskytovateľa, primeraný zisk, podporné činnosti Poskytovateľa, náklady manažmentu, podporného personálu a pod. (napr. sekretárka, asistentka, fakturant, ekonóm, prekladateľ, tlmočník, IT špecialista, daňový poradca, právnik, štatutár, manažér a pod.);
6. všetky prostriedky a technické zariadenia potrebné na plnenie Zmluvy (napr. hardware, software, geodetická technika, vybavenie laboratória, skúšobne pre deštruktívne a nedeštruktívne skúšky stavebných konštrukcií v zmysle platných technických noriem, ako aj ďalšie vybavenie potrebné na poskytnutie Služby);
7. náklady na skúšky a školenia,
8. ostatné náklady spojené s plnením Zmluvy na poskytnutie Služieb.
9. Zmluvné strany sa dohodli, že Odplata za zrealizované Služby bude fakturovaná a uhrádzaná postupne, a to jedenkrát mesačne na základe súpisu vykonaných prác Kľúčovými odborníkmi.
10. Objednávateľ bude Odplatu uhrádzať na základe faktúr vyhotovených v súlade so Zmluvou za nasledovných podmienok a nasledovným spôsobom:
11. každá faktúra musí byť vyhotovená na základe skutočného rozsahu poskytnutých Služieb;
12. každá faktúra musí byť vyhotovená písomne v šiestich vyhotoveniach;
13. každá faktúra musí byť originál a podpísaná oprávnenou osobou Poskytovateľa;
14. Poskytovateľ vyhotoví mesačnú faktúru za poskytnutie Služieb najneskôr do 15 (pätnásť) dní po skončení príslušného fakturačného obdobia.
15. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorým je Zmluva evidovaná Objednávateľom, fakturačné obdobie, súpis vykonaných prác Kľúčovými odborníkmi, počet m.j. za fakturačné obdobie, merná jednotka, hodinová sadzba, hodnota spolu (počet x hodinová sadzba), celkové sumarizačné údaje od začiatku, za aktuálne obdobie a od začiatku vrátane aktuálneho obdobia. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu.

Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.

1. Faktúra je splatná do **60 (šesťdesiat) dní** po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
2. Odplata sa považuje za zaplatenú dňom odpísania fakturovanej sumy vo výške Odplaty z účtu Objednávateľa na účet Poskytovateľa uvedený v záhlaví Zmluvy.
3. Z poslednej faktúry bude Poskytovateľovi zadržaná čiastka vo výške 10 % z fakturovanej čiastky. Nárok na uvoľnenie zadržanej čiastky vznikne Poskytovateľovi dňom, kedy bude Objednávateľovi doručené vydanie posledného kolaudačného rozhodnutia s potvrdením právoplatnosti. Lehota splatnosti takto zadržanej čiastky je 60 dní odo dňa doručenia žiadosti Poskytovateľa o uvoľnenie zadržanej čiastky Objednávateľovi.
4. Objednávateľ môže po písomnom oznámení Poskytovateľovi pozastaviť všetky platby alebo ich časť, ktoré sa podľa Zmluvy majú uhradiť v prospech Poskytovateľa, ak:
5. Poskytovateľ nie je schopný plniť záväzky vyplývajúce zo Zmluvy;
6. kvalita poskytnutej Služby je nedostatočná, alebo Poskytovateľ nedostatočne vykonáva kontrolu kvality predkladaných dokumentov;
7. nastane akákoľvek iná okolnosť, za ktorú Poskytovateľ zodpovedá podľa Zmluvy a ktorá podľa názoru Objednávateľa bráni alebo hrozí, že bude brániť úspešnému ukončeniu Stavby alebo Zmluvy;
8. z dôvodov na strane Poskytovateľa nebol uzatvorený dodatok k Zmluve, predmetom ktorého je zmena času plnenia a zmena Zmluvnej ceny;
9. Poskytovateľ si neplní alebo nesplnil akúkoľvek z povinností Poskytovateľa podľa článku 3 Zmluvy;
10. Poskytovateľ neplní termíny stanovené Zmluvou alebo určené Objednávateľom.
11. V prípade uvedenom tomto článku bod 4.9 Zmluvy sa plynutie lehoty splatnosti faktúry prerušuje a nová lehota splatnosti začne plynúť dňom nasledujúcim po dni odoslania písomného potvrdenia o vykonaní požadovanej nápravy, ktoré zašle Objednávateľ Poskytovateľovi bezodkladne po vykonaní požadovanej nápravy.
12. **ZODPOVEDNOSŤ ZA VADY, ZÁRUKA ZA AKOSŤ**
13. Na poskytnutú Službu sa vzťahuje päťročná záruka. Záručná doba začína plynúť odo dňa ukončenia plnenia predmetu Zmluvy. Záručná doba sa predlžuje o dobu odo dňa uznania reklamácie po deň odstránenia vád poskytnutej Služby.
14. Počas plynutia záručnej doby Stavby je Poskytovateľ povinný podľa požiadaviek Objednávateľa bezplatne zaistiť spoluprácu kľúčových odborníkov, ktorí poskytli Službu.
15. Poskytovateľ zodpovedá za to, že Službu poskytne v súlade s ustanoveniami Zmluvy, podľa všeobecne záväzných právnych predpisov Európskej únie a Slovenskej republiky, a príslušných technických noriem.
16. Poskytovateľ zodpovedá za vady predmetu Zmluvy. Predmet Zmluvy má vady, ak nezodpovedá ustanoveniam uvedeným Zmluve, požadovanej kvalite alebo požadovanému rozsahu.
17. Zmluvné strany sa dohodli, že Objednávateľ má právo požadovať od Poskytovateľa bezplatné odstránenie akejkoľvek vady predmetu Zmluvy bezodkladne, najneskôr v lehote uvedenej v článku 5 bode 5.6 Zmluvy, a to aj vtedy, ak neuznáva, že za vady predmetu Zmluvy zodpovedá. V sporných prípadoch nesie náklady až do rozhodnutia o reklamácii Poskytovateľ.
18. Objednávateľ je povinný písomne oznámiť vady predmetu Zmluvy bez zbytočného odkladu po tom, čo ich zistil, najneskôr do 5 (piatich) Pracovných dní od ich zistenia. K oznámeniu prípadne doloží dôkazné prostriedky, ktoré umožnia overiť oprávnenosť Objednávateľovho nároku. Poskytovateľ je povinný do 5 (piatich) dní po uplatnení oprávnenej reklamácie predložiť Objednávateľovi písomný návrh na odstránenie vady predmetu Zmluvy a v prípade, že Objednávateľ s týmto návrhom súhlasí je Poskytovateľ povinný vadu predmetu Zmluvy odstrániť najneskôr do 14 (štrnástich) dní od uplatnenia reklamácie Objednávateľom.
19. Poskytovateľ nezodpovedá za vady predmetu Zmluvy, ktoré boli spôsobené použitím podkladov prevzatých od Objednávateľa a Poskytovateľ ani pri vynaložení všetkej starostlivosti nemohol zistiť ich nevhodnosť.
20. Poskytovateľ zodpovedá za vady predmetu Zmluvy počas záruky Zmluvy a záručnej doby Stavby podľa Zmluvy o dielo, ak boli tieto vady predmetu Zmluvy spôsobené porušením alebo nedostatočným plnením povinností zo strany Poskytovateľa. Poskytovateľ odstráni tieto vady predmetu Zmluvy na vlastné náklady.
21. Vady predmetu Zmluvy budú riešené podľa príslušných ustanovení Obchodného zákonníka.
22. **VYHLÁSENIA**
23. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
24. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
25. je spoločnosťou riadne založenou a existujúcou podľa právneho poriadku [dopniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, a riadne plní všetky povinnosti, porušenie ktorých by mohlo viesť k jeho zrušeniu;
26. je zapísaný v Registri partnerov verejného sektora, pokiaľ sa naňho takáto povinnosť vzťahuje;
27. spĺňa všetky podmienky stanovené všeobecne záväznými právnymi predpismi na poskytovanie Služieb;
28. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom v tejto súvislosti nie je najmä odporovateľným právnym úkonom; a
29. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
30. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 6.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
31. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bode 6.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
32. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
33. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
34. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
35. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
36. **SUBDODÁVATELIA A KĽÚČOVÍ ODBORNÍCI**
37. Každá zmluva, na základe ktorej Poskytovateľ poverí tretiu stranu poskytnutím časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 3 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktoré by mal poskytnúť Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody. Nový subdodávateľ musí spĺňať podmienky tak, ako boli definované v súťažných podkladoch, resp. vo výzve na predloženie ponuky.
38. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
39. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby poskytovanej týmto Subdodávateľom.
40. Časť Služby, ktorej poskytovaním poveril Poskytovateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
41. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
42. Poskytovateľ sa zaväzuje poskytovať Službu podľa Zmluvy prostredníctvom Kľúčových odborníkov.
43. Poskytovateľ nie je oprávnený meniť Kľúčových odborníkov bez predchádzajúceho písomného súhlasu Objednávateľa.
44. Náhrada Kľúčových odborníkov je možná len nasledovným spôsobom: Poskytovateľ doručí Objednávateľovi písomnú žiadosť o schválenie náhrady Kľúčového odborníka najmenej 15 (pätnásť) dní pred plánovaným nástupom Kľúčového odborníka. Navrhnutý náhradný Kľúčový odborník musí spĺňať požiadavky podľa Prílohy 1 Zmluvy. Poskytovateľ je oprávnený poskytovať službu prostredníctvom odborníka patriaceho do kategórie Kľúčových odborníkov až odo dňa, ktorý Objednávateľ uvedie vo svojom písomnom schválení tohto odborníka. Ak Objednávateľ neschváli v lehote 15 (pätnásť) dní od doručenia žiadosti odborníka patriaceho do kategórie Kľúčových odborníkov, oznámi písomne túto skutočnosť Poskytovateľovi s uvedením dôvodov. Poskytovateľ je povinný predložiť Objednávateľovi novú žiadosť o schválenie náhrady Kľúčového odborníka a na vlastné náklady do príchodu nového odborníka určiť na poskytovanie Služby dočasného odborníka, alebo prijať iné vhodné opatrenia na kompenzáciu dočasnej neprítomnosti chýbajúceho odborníka. Výmena Kľúčových odborníkov bude potvrdená formou dodatku k Zmluve.
45. Poskytovateľ je povinný navrhnúť nahradenie Kľúčového odborníka v nasledovných prípadoch:
    1. v prípade smrti Kľúčového odborníka;
    2. choroby alebo úrazu Kľúčového odborníka, ktoré sú prekážkou tomu, aby Poskytovateľ prostredníctvom tohto Kľúčového odborníka riadne poskytoval Službu; alebo
    3. ak sa náhrada Kľúčového odborníka stane nevyhnutnou z akýchkoľvek iných skutočností, ktoré Poskytovateľ nemôže ovplyvniť (napr. výpoveď, vzdanie sa funkcie a pod.).
46. V priebehu plnenia Zmluvy na základe písomnej žiadosti môže Objednávateľ požiadať Poskytovateľa o nahradenie akéhokoľvek odborníka, pokiaľ si preukázateľne neplní svoje povinnosti vyplývajúce zo Zmluvy, alebo porušil akúkoľvek povinnosť ustanovenú v Zmluve, novým odborníkom. Poskytovateľ je tejto žiadosti povinný vyhovieť v lehote 30 (tridsiatich) dní od jej doručenia Poskytovateľovi. Poskytovateľ je povinný nahradiť odborníka adekvátnou náhradou, ktorá musí byť písomne odsúhlasená Objednávateľom. Pokiaľ Poskytovateľ žiadosti Objednávateľa nevyhovie, Objednávateľ môže uplatniť zmluvnú pokutu podľa článku 9 bod 9.5 Zmluvy, ako aj zamietnuť ďalšiu faktúru Poskytovateľa, ktorú predkladá za obdobie, v ktorom bol požiadaný o výmenu odborníka.
47. Ak je potrebné odborníka nahradiť postupom podľa bodu 7.10 tohto článku Zmluvy, nový odborník musí spĺňať rovnaké požiadavky týkajúce sa jeho vzdelania, kvalifikácie, skúseností a odbornej praxe, tak ako boli definované v súťažných podkladoch, resp. vo výzve na predloženie ponuky.
48. Náklady, ktoré vzniknú v súvislosti s nahradením odborníka, znáša výlučne Poskytovateľ. Ak odborník nie je nahradený do 30 (tridsiatich) dní od obdržania žiadosti Objednávateľa Poskytovateľom, môže Objednávateľ požadovať, aby Poskytovateľ do príchodu nového odborníka určil na poskytovanie služby dočasného odborníka, ktorý musí spĺňať rovnaké kvalifikačné predpoklady, ako odborník ktorého nahrádza a svoju činnosť môže začať vykonávať až po odsúhlasení Objednávateľom, alebo aby prijal iné opatrenia na kompenzáciu dočasnej neprítomnosti chýbajúceho odborníka.
49. **PRÁVA DUŠEVNÉHO A PRIEMYSELNÉHO VLASTNÍCTVA**
50. Všetky výsledky činnosti ako správy, záznamy a údaje, ako napr. mapy, diagramy, grafy, konštrukčné výkresy, špecifikácie, plány, štatistiky, výpočty, databázy, dáta uložené v elektronickej podobe a podporné záznamy alebo materiály, či iné dokumenty, ktoré Poskytovateľ nadobudne, vytvorí alebo pripraví počas plnenia Zmluvy sú výlučným vlastníctvom Objednávateľa. Poskytovateľ odovzdá všetky tieto dokumenty a údaje protokolárne Objednávateľovi. Poskytovateľ si nesmie ponechať kópie týchto dokumentov a údajov a bez predchádzajúceho písomného súhlasu Objednávateľa ich nesmie použiť na účely, ktoré nesúvisia so Zmluvou.
51. Poskytovateľ bez predchádzajúceho písomného súhlasu neuverejní články vzťahujúce sa na Služby ani na Stavbu a nebude sa na ne odvolávať pri poskytnutí Služby pre akékoľvek iné subjekty, resp. nebude prezrádzať informácie, ktoré nadobudne od Objednávateľa.
52. Všetky vyššie uvedené výsledky alebo práva, vrátane autorských práv a iných práv duševného alebo priemyselného vlastníctva nadobudnuté pri plnení Zmluvy sú výlučným vlastníctvom Objednávateľa, ktorý ich môže použiť, zverejniť, postúpiť alebo previesť, ak to uzná za správne, bez geografického alebo iného obmedzenia, okrem prípadov, kde práva duševného alebo priemyselného vlastníctva už existujú.
53. **SANKCIE**
54. V prípade, ak Poskytovateľ neposkytne Službu podľa Objednávky zadanej na základe Zmluvy riadne a včas, v požadovanom rozsahu a kvalite, spolu s požadovanou dokumentáciou a/alebo v lehote určenej v Zmluve, Objednávateľ je oprávnený požadovať od Poskytovateľa zaplatenie zmluvnej pokuty vo výške 2 000 EUR za každý deň porušenia zmluvnej povinnosti. Zmluvnú pokutu je možné uplatniť jednotlivo ku každej jednej nesplnenej povinnosti.
55. V prípade, ak Poskytovateľ poruší akúkoľvek povinnosť, ktorá mu vypláva z článku 3 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty, a to za každé jednotlivé porušenie vo výške 2 000 EUR z Ceny za každý deň porušenia zmluvnej povinnosti.
56. V prípade, ak sa Objednávateľ dostane do omeškania so zaplatením fakturovanej sumy, Poskytovateľ je oprávnený od Objednávateľa požadovať zaplatenie úroku z omeškania vo výške 0,022 % z nezaplatenej fakturovanej sumy za každý deň omeškania.
57. V prípade, ak sa Poskytovateľ dostane do omeškania so splnením svojej povinnosti odstrániť vady na poskytnutej Službe podľa článku 5 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 1 000 EUR za každý aj začatý deň omeškania.
58. V prípade porušenia ktorejkoľvek z povinností týkajúcej sa Subdodávateľa a Kľúčových odborníkov alebo ich zmeny (napr. neoznámenie zmeny Subdodávateľa, neoznámenie zmeny Kľúčového odborníka, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO v požadovanom rozsahu alebo využitie Subdodávateľa, ktorý nespĺňa podmienky podľa § 41 ods.1 písm. b) ZVO) v požadovanom rozsahu alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
59. V prípade, ak Poskytovateľ poruší akúkoľvek povinnosť, ktorá mu vypláva z článku 8 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty, a to za každé jednotlivé porušenie vo výške 10 000 EUR (desaťtisíc eur).
60. V prípade, ak Poskytovateľ poruší akúkoľvek povinnosť, ktorá mu vypláva z článku 13 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty, a to za každé jednotlivé porušenie vo výške 1 000 EUR za každý deň porušenia zmluvnej povinnosti.
61. Povinnosť, splnenie ktorej bolo zaistené zmluvnou pokutou, je Poskytovateľ povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
62. Zmluvné strany považujú určenie zmluvnej pokuty podľa tohto článku bod 9.1, 9.2, 9.4, 9.5, 9.6 a 9.7 Zmluvy za primerané a dostatočne určité. Zmluvnú pokutu sa Poskytovateľ zaväzuje uhradiť najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty.
63. Objednávateľ sa nedostáva do omeškania platby, pokiaľ neobdržal finančné prostriedky Európskeho štrukturálneho a investičného fondu na svoj účet. V takomto prípade nie je ustanovenie tohto článku bodu 9.3 Zmluvy použiteľné.
64. Ak súčet zmluvných pokút, na ktorých zaplatenie má Objednávateľ nárok podľa tohto článku Zmluvy presahuje viac ako 15 % Ceny za Službu môže Objednávateľ po zaslaní písomného oznámenia Poskytovateľovi odstúpiť od Zmluvy alebo zabezpečiť poskytnutie Služby u iného poskytovateľa na náklady Poskytovateľa po predchádzajúcom písomnom upozornení Poskytovateľa.
65. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
66. **BANKOVÁ ZÁRUKA**
67. Poskytovateľ je povinný v lehote 5 (piatich) Pracovných dní odo dňa podpísania Zmluvy doručiť Objednávateľovi Bankovú záruku na zabezpečenie akéhokoľvek peňažného záväzku Poskytovateľa, ktorý mu vznikne voči Objednávateľovi na základe zákona alebo Zmluvy v súvislosti s plnením predmetu Zmluvy, a to vo výške 10 % z celkovej výšky Ceny za Službu bez DPH.
68. Banková záruka na poskytnutie Služby musí byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou schválenou Objednávateľom. V prípade, že Banková záruka je vystavená v cudzom jazyku, spolu s Bankovou zárukou musí byť predložený úradne overený preklad do slovenského jazyka.
69. Banková záruka na poskytnutie Služby musí byť platná a účinná počas času plnenia Zmluvy až do uplynutia záručnej doby podľa článku 5 Zmluvy.
70. Ak sa predĺži čas plnenia a následne záručná doba predmetu Zmluvy, Poskytovateľ je povinný zabezpečiť predĺženie platnosti Bankovej záruky a doručiť Objednávateľovi novú Bankovú záruku alebo dodatok k Bankovej záruke do 30 (tridsiatich) dní po uzatvorení dodatku k Zmluve, ktorým bol predĺžený čas plnenia. Najneskôr do 14 (štrnástich) dní po uzatvorení dodatku k Zmluve Poskytovateľ predloží návrh textu novej Bankovej záruky alebo dodatku k Bankovej záruke Objednávateľovi na odsúhlasenie. Objednávateľ sa k návrhu textu vyjadrí do 5 (piatich)Pracovných dní. Nepredloženie predĺženej Bankovej záruky Objednávateľovi je porušením Zmluvy a oprávňuje Objednávateľa uplatniť si plnenie z Bankovej záruky alebo od Zmluvy odstúpiť.
71. V Bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku na poskytnutie služby podľa Zmluvy, na základe jeho písomnej žiadosti bez vznášania akýchkoľvek námietok v prípade, ak si Poskytovateľ ako dlžník nebude plniť záväzky vyplývajúce zo Zmluvy alebo všeobecne záväzných právnych predpisov.
72. Ak sa od Zmluvy odstúpi z akýchkoľvek dôvodov, možno Bankovú záruku okamžite uplatniť, aby sa splatil akýkoľvek nedoplatok, ktorý Poskytovateľ dlhuje Objednávateľovi, pričom veriteľ nesmie danú platbu odkladať, alebo z akýchkoľvek dôvodov vznášať námietky.
73. Nepredloženie Bankovej záruky sa bude považovať za podstatné porušenie Zmluvy a oprávňuje Objednávateľa od Zmluvy odstúpiť.
74. Poskytovateľ v prípade nepredloženia Bankovej záruky v lehote uvedenej v tomto článku Zmluvy nemá nárok na úhradu za už poskytnutú Službu.
75. Objednávateľ vráti originál Bankovej záruky Poskytovateľovi bezodkladne po uplynutí záručnej doby predmetu Zmluvy.
76. Poskytovateľ sa zaväzuje, že počas platnosti a účinnosti Zmluvy bude mať uzatvorenú poistnú zmluvu o poistení zodpovednosti za škodu alebo o poistení profesijnej zodpovednosti za škodu spôsobenú pri výkone činnosti vo výške Ceny za Službu bez DPH podľa článku 1 bod 1.1 písm. b) Zmluvy.
77. **KOMUNIKÁCIA**
78. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
79. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
80. v deň doručenia zásielky, ak bola zásielka doručená osobne alebo kuriérskou službou; alebo
81. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
82. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
83. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
84. **TRVANIE A ZÁNIK ZMLUVY**
85. Zmluva sa uzatvára na dobu určitú, a to:
86. **na 48 (štyridsaťosem) mesiacov** odo dňa účinnosti Zmluvy; alebo
87. do vyčerpania obchodovateľného finančného objemu podľa článku 2 bod 2.4 Zmluvy;

podľa toho, ktorá skutočnosť nastane skôr.

1. Zmluva môže byť ukončená aj skôr ako je uvedené v bode 12.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Poskytovateľ neposkytne Službu riadne a/alebo včas podľa Zmluvy;
5. poskytnutá Služba nebude zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Poskytovateľ opakovane nevybaví reklamácie v lehote dohodnutej v článku 5 bod 5.6 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
7. sa niektoré z vyhlásení Poskytovateľa podľa článku 6 bodu 6.1 Zmluvy ukáže ako nepravdivé;
8. ak Poskytovateľ stratí oprávnenie k výkonu činnosti, oprávňujúcej ho na plnenie povinností podľa Zmluvy;
9. Poskytovateľ poruší akúkoľvek povinnosť, ktorá mu vyplýva z článku 8 Zmluvy, článku 10 Zmluvy a/alebo Prílohy 1 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
10. Poskytovateľ poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 7 Zmluvy.
11. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
12. Objednávateľ má taktiež právo odstúpiť od Zmluvy v prípade nepridelenia finančných prostriedkov z Európskych štrukturálnych a investičných fondov.
13. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 6 bodu 6.4 Zmluvy ukáže ako nepravdivé.
14. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 11 bod 11.3 Zmluvy.
15. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
16. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
17. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi.
18. Zmluva zaniká aj na základe písomnej dohody Zmluvných strán.
19. **KONTROLA, AUDIT/OVERENIE NA MIESTE A SÚČINNOSŤ**
20. Objednávateľ zamýšľa financovať Cenu prostredníctvom nenávratného finančného príspevku na základe zmluvy o financovaní. Poskytovateľ týmto akceptuje všetky povinnosti, ktoré budú Objednávateľovi uložené pri poskytnutí nenávratného finančného príspevku a zaväzuje sa mu v tejto súvislosti poskytnúť súčinnosť potrebnú pri plnení týchto povinností.
21. Poskytovateľ sa zaväzuje, že umožní výkon kontroly/auditu/overovania na mieste zo strany oprávnených osôb na výkon kontroly/auditu/overovania na mieste v zmysle osobitných predpisov Slovenskej republiky a Európskej únie, Zmluvy a zmluvy o financovaní. Poskytovateľ sa zaväzuje strpieť výkon kontroly/auditu/overovania súvisiaceho s dodávaným plnením v zmysle Zmluvy a tiež kedykoľvek počas účinnosti zmluvy o financovaní, poskytnúť oprávneným osobám všetku potrebnú súčinnosť. Objednávateľ je počas výkonu kontroly/auditu/overovania na mieste povinný najmä preukázať oprávnenosť vynaložených výdavkov a dodržanie podmienok poskytnutia nenávratného finančného príspevku v zmysle zmluvy o financovaní.
22. Poskytovateľ je povinný zabezpečiť prítomnosť osôb zodpovedných za realizáciu aktivít projektu, vytvoriť primerané podmienky na riadne a včasné vykonanie kontroly/auditu/overovania na mieste a zdržať sa konania, ktoré by mohlo ohroziť začatie a riadny priebeh výkonu kontroly/auditu/overovania na mieste.
23. Oprávnené osoby na výkon kontroly/auditu/overovania na mieste môžu vykonať kontrolu/ audit/overovanie dodávaného plnenia v zmysle Zmluvy na mieste realizácie kedykoľvek počas účinnosti zmluvy o financovaní.
24. Oprávnené osoby na výkon kontroly/auditu/overovania na mieste sú oprávnené:
25. požadovať od Poskytovateľa, aby predložil originálne doklady a inú potrebnú dokumentáciu, záznamy dát na pamäťových médiách, vzorky výrobkov alebo iné doklady potrebné pre výkon kontroly/auditu/overovania na mieste a ďalšie doklady súvisiace s plnením v zmysle Zmluvy podľa požiadaviek oprávnených osôb na výkon kontroly/auditu/overovania na mieste;
26. oboznamovať sa s údajmi a dokladmi, ak súvisia s predmetom kontroly/auditu/overovania na mieste; a/alebo

1. vyhotovovať kópie údajov a dokladov, ak súvisia s predmetom kontroly/auditu/overovania na mieste.
2. Oprávnené osoby na výkon kontroly/auditu/overovania na mieste sú najmä:
3. Objednávateľ a ním poverené osoby;
4. Najvyšší kontrolný úrad Slovenskej republiky, príslušná Správa finančnej kontroly, Riadiaci orgán, Certifikačný orgán a nimi poverené osoby;
5. orgán auditu, jeho spolupracujúce orgány a nimi poverené osoby;
6. splnomocnení zástupcovia Európskej komisie a Európskeho dvora audítorov; a/alebo
7. osoby prizvané orgánmi uvedenými v tomto článku v tomto bode písm. (a) až (d) Zmluvy v súlade s osobitnými predpismi Slovenskej republiky a Európskej únie.
8. Poskytovateľ je povinný bezodkladne prijať opatrenia na nápravu nedostatkov, zistených kontrolou/auditom/overovaním na mieste v zmysle správy z kontroly/auditu/overovania na mieste v lehote stanovenej oprávnenými osobami na výkon kontroly/auditu/overovania na mieste. Objednávateľ je povinný zaslať osobám oprávneným na výkon kontroly/auditu/overovania na mieste informáciu o splnení opatrení prijatých na nápravu zistených nedostatkov bezodkladne po ich splnení.
9. Za účelom splnenia informačných povinností Objednávateľa ako prijímateľa nenávratného finančného príspevku z Európskych štrukturálnych a investičných fondov je Poskytovateľ povinný postupovať podľa Manuálu pre informovanie a komunikáciu pre prijímateľov pre príslušný operačný program, ako aj na základe písomných pokynov Objednávateľa daných Poskytovateľovi.
10. **ZÁVEREČNÉ USTANOVENIA**
11. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
12. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
13. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
14. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
15. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
16. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
17. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname Subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 3 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
18. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má Subdodávateľ plniť. Poskytovateľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
19. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
20. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
21. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
22. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
23. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
24. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu. Objednávateľ dostane 3 (tri) rovnopisy a Poskytovateľ dostane 2 (dva) rovnopisy.

Prílohy:

Príloha 1 - Špecifikácia Služby

Príloha 2 – Cena

Príloha 3 – Zoznam Subdodávateľov

Príloha 4 – Zoznam Kľúčových odborníkov

**PRÍLOHA 1**

**ŠPECIFIKÁCIA SLUŽBY**

**POVINNOSTI STAVEBNO-TECHNICKÉHO DOZORU/ POSKYTOVATEĽA SLUŽIEB**

(dokument vypracovaný podľa vzoru prílohy č. 1 výzvy - Špecifikácia predmetu zákazky, vrátane prípadných zmien a vysveľovaní)

**PRÍLOHA 2**

**CENA**

(dokument predložený v ponuke uchádzača vypracovaný podľa vzoru prílohy č. 2 výzvy - Návrh uchádzača na plnenie kritérií)

**PRÍLOHA 3**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke v EUR bez DPH** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
| [doplniť] | [doplniť] | [doplniť] | [doplniť] | [doplniť] | [doplniť] |
|  |  |  |  |  |  |
|  |  |  |  |  |  |

**PRÍLOHA 4**

**ZOZNAM KĽÚČOVÝCH ODBORNÍKOV**

|  |  |  |
| --- | --- | --- |
| **Názov pozície odborníka** | **Meno a priezvisko odborníka** | **Zamestnávateľ odborníka / vzťah odborníka k poskytovateľovi** |
| Odborník č. 1: vedúci tímu (stavebný a technický dozor) |  |  |
| Odborník č. 1: vedúci tímu (stavebný a technický dozor) |  |  |
| Odborník č. 2: zástupca vedúceho (stavebný a technický dozor) |  |  |
| Odborník č. 2: zástupca vedúceho (stavebný a technický dozor) |  |  |
| Odborník č. 3: geodet |  |  |
| Odborník č. 3: geodet |  |  |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Milan Donoval

Funkcia: podpredseda predstavenstva – CTO

Meno: Ing. Michal Halomi

Funkcia: člen predstavenstva – CIO

V Bratislave dňa \_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]